Porzh-houarn Roazhon

**Porzh-houarn Roazhon** a zo ur porzh-houarn e su kreiz-kêr Roazhon. Pol liesvod brasañ Roazhon Meurgêr eo. War al linennoù hent-houarn Brest Pariz-Montparnasse, Sant-Maloù Roazhon ha Roazhon Redon emañ. E 2019 e oa tro 400 tren hag a loc'he e porzh-houarn Roazhon bemdez.

## An tiez-gar
War bevennoù karterioù Santez-Tereza ha Sant-Heler emañ, e penn bali Janvier.

Krouet e 1857, un ti-gar nevez a voe savet e 1992. Un trede ti-gar a voe savet etre miz Here 2015 ha miz Gouere 2019 war ziazez an eil. Ar pal a oa degemer al linenn tizh bras (LTB) nevez "Breizh-Broioù al Liger" (miz Gouere 2017), digoradur eil linenn ar metro (2022), doubladur an trafik hent-houarn etre 2019 ha 2025 ha krouidigezh ar c'harter a aferioù anvet *[[EuroRennes]]*.

## Istor
Donedigezh an tren e Roazhon a oa gwelet gant ar maer Ange de Léon evel un tu da vodernaat ar gêr ha da reiñ stratijenn d'ar greanterezh a-vremañ ha da zont.  Evit prezidant ar c'huzul François Guizot e Pariz avat e oa dedennus eus an tu milourel ha strategiel, rak Roazhon a oa "mont tre" Breizh ha ret e oa bezañ gouest da gas bagadoù fonnus eno en daou zegouezh : aloubidigezh Bro-C'hall gant Bro-Saoz dre Vreizh, hag emsavadeg an dud e Breizh a-enep Bro-C'hall. Dedennus e oa Breizh ivez evel bon a-dreñv e ken kaz e vije bet aloubet Bro-C'hall dre ar reter.

Savet e voe n ti-gar e su ar Gwilen, ha lojeiz nevez a voe savet. Gant kompagnunezh hentoù-houarn ar C'hornôg e voe digoret linenn hent-houarn kentañ d'an 15 a viz Ebrel 1857 evit ar fred hag d'ar 1 a viz Mae evit ar veajourien. Ur gouel bras a voe aozet d'ar 26, 27 ha 28 a viz Ebrel gant ministr an Diabarzh Adolphe Billault hag ar maer Ange de Léon. Gant arvestoù istorel : la reconstitution de l'entrée an dug Yann V e Roazhon e 1401, un dibunadeg kirri représentant les multiples corporations de la ville, baloù ha banquets, tan-arvest.

9Fi760.jpg|Skritell hag a embann lid digeriñ ti-gar Roazhon, d'ar 26 a viz Ebrel 1857.
No04p08 fetes industrie cdf midi ouest-e05-inauguration rennes 1858.jpg|Ambroug dug Yann V, diwar brastres an Ao. Bonnaffay, embannet e Le Monde illustré d'an 9 a viz Mae 1857

Tizhet e voe an ti-gar div wech e-pad an Eil Brezel-bed. Da gentañ gant bombezadeg an 17 a viz Even 1940 gant aerlu Bro-Alamagn o nijal rez-douar hag o lazhañ war-dro 700 den. Da eil gant bombezadeg an 8 a viz Meurzh 1943 e 6000 metr uhelder. Ar gar-dibab, an ti-gar hag ar c"harterioù amezek a voe tizhet. 274 den a voe lazhet ha 172 gloazet.

2fi683 plan de la gare.jpg|Steuñv an ti-gar e 1887.
Gare-Rennes-1900-LL.jpg|Savadur ar veajouien tro 1900.
Gare-Rennes-1900.jpg|.
* *Le rail en France |sous-titre=Le Second Empire |tome=1 (1852-1857)* gant François Palau ha Maguy Palau, Palau, Pariz, 1998, 215 p., pajennoù 29, 63, 71, 123 ha 174 .
* *La France des gares* Guides Gallimard, 2001.
* *Rennes| sous-titre=Mémoire et continuité d'une ville* gant Isabelle Barbedor, Centre des monuments nationaux / Monum, éditions du patrimoine, Pariz, Here 2004, 230 p., pajennoù 54 da 58, 114 .
* *Les 400 profils de lignes voyageurs du réseau français - lignes 001 à 600* gant Reinhard Douté, levrenn 1, La Vie du Rail, Pariz, 2011, 239 p., .

## Daveoù